سارا جەوانمەردی

سارا جەوانمەردی (لەدایکبووی ٨ی کانوونی یەکەمی ١٩٨٤ لە شیراز، ئێران) ئەندامی ھەڵبژاردەی تەقەکردنی خانمانی ئێرانە. خاوەنی دوو مەدالیای زێر لە پارالمپیکی ٢٠١٦ی بەڕازیل و مەدالیای بڕۆنز لە پارالمپیکی ٢٠١٢ ی لەندەن. یەکەم خانمە یاریزانی ئێرانە مەدالیای زێر لە یاری تەقەکردنی ھەواوی لە پارالمپیک بەدەست بھێنێت ھەروەھا بڕوانامەی بەکالۆریۆسی لە لە کارگێری بازرگانی لە زانکۆی شیراز بەدەست ھێناوە. سارا یەکێکە لە یاریزانە خاوەن پێداویستە تایبەتییەکانە. لە کاتی بوومەلرزەکەی کرماشان لە ٢٠١٧ مەدالیای زێری پارالمپیکی ڕیۆی ٢٠١٦ لە پێناو کۆکردنەوەی ھاوکاری بۆ زیان لێکەوتوانی ئەو ڕووداوە خستە مەزادەوە. چەند جارێک بەباشترین یاریزان دەستنیشانکراوە.

 بەشدارییەکانی لە پارالمپیک 
 پارالمپیکی ٢٠١٢

سارا لە یارییەکانی پارالمپیکی ٢٠١٢ ی لەندەن بەشداری کرد، توانی لە یاری تەقەکردنی ھەواوی لە P٢ (١٠m air pistol SH١). پلەی سێیەم و مەدالیای بڕۆنز بەدەست بھێنێت
 پارالمپیکی ٢٠١٦

ھەروەھا لە پارالمپیکی ٢٠١٦ی ڕیۆ کە لە بەڕازیل بەرێوەچوو بەدشاری کرد. توانی دوو مەدالیای زێر لە تەقەکردنی مەودای ١٠ مەتر، ٥٠ مەتری بەدەست بھێنێت . کە ھاوکات دووەم مەدالیای زێری ئێران بوو لەم یارییەدا.
 پارالمپیکی ٢٠٢١

ھاوکات سارا یەکێکە لە یاریزانە بەشداربووەکانی ئێران لە پارالمپیکی ٢٠٢٠ تۆکیۆ کە بەھۆی بڵاوبوونەوەی ڤایرۆسی کۆرۆنا یارییەکانی بۆ ٢٤ ئاب ٢٠٢١ی دواخرا.بەهەمان شێوەی پارالمپیکی هاوینەی ٢٠١٦ توانی پارێزگاری لە نازناوەکەی بکات و مەدالیای زێر بەدەست بهێنێت لە دەمانچەی باییی ١٠ مەتری .


 سەرچاوەکان 

پۆل:خەڵکی شیراز
پۆل:زیندووان
پۆل:لەدایکبووانی سەدەی ٢٠ەم
پۆل:لەدایکبووانی ١٩٨٤